American Football Conference

History

Både AFC og NFC ble stiftet etter sammenslåingen av AFL og NFL i 1970. Da AFL startet opp i 1960 hadde ligaen åtte lag, og to til (Miami Dolphins i 1966 og Cincinnati Bengals i 1968) ble med før sammenslåingen. For å utjevne antallet lag i hver conference ble tre NFL-lag som eksisterte før AFL ble stiftet (Cleveland Browns, Pittsburgh Steelers og Baltimore Colts) med de ti lagene i AFL i AFC. De to AFL-divisjonene AFL East og AFL West forble stort sett intakte, mens NFLs Century Division, hvor Browns og Steelers hadde spilt siden 1967, ble flyttet ut av NFL for å bli AFC Central. Da sammenslåingen var ferdigstilt i 1970 hadde divisjonene i American Football Conference i hovedsak blitt enige i å deles opp geografisk i forkant av 1970-sesongen. National Football Conference kom derimot ikke til enighet, og oppdelingen i divisjoner ble avgjort i en loddtrekning 16. januar 1970.
Siden sammenslåingen har fem nye lag blitt med i AFC, og to har sluttet, som setter totalen på 16 lag. Da Seattle Seahawks og Tampa Bay Buccaneers ble med i NFL i 1976 ble de midlertidig plassert i henholdsvis NFC og AFC. Dette varte bare i en sesong før de to byttet plass. Seahawks kom eventuelt tilbake til NFC etter omstillingen i 2002. Jacksonville Jaguars ble med i AFC i 1995. Fem lag har flyttet minst én gang. I 1984 flyttet Baltimore Colts til Indianapolis. I 1995 forsøkte Cleveland Browns å flytte til Baltimore; den resulterende tvisten som oppstod føte til at Art Modell, eieren av Browns, stiftet Baltimore Ravens med spillerne og personale fra Browns, mens Browns ble satt på pause frem til NFL gjenintroduserte laget til NFL.
Oakland Raiders flyttet fra California til Los Angeles i 1982, og tilbake til Oakland i 1995, mens San Diego Chargers returnerte til Los Angeles i 2017, etter 56 år i San Diego.
Houston Oilers flyttet til Tennessee i 1997 og skiftet navn til Tennessee Oilers. To år senere skiftet laget navn igjen, til Tennessee Titans.
I 2002 ble det nye NFL-laget Houston Texans med i AFC. Med unntaket av lagene nevnt ovenfor har divisjonene ikke endret seg siden.
Mellom 1995 og 2019 har bare 7 av de 16 lagene i AFC nådd Super Bowl. New England Patriots (11 ganger), Denver Broncos (4 ganger), Pittsburgh Steelers (4 ganger), Baltimore Ravens (2 ganger), Indianapolis Colts (2 ganger), Oakland Raiders (1 gang), og Tennessee Titans (1 gang). 13 av de 16 lagene i NFC har nådd Super Bowl i samme tidsperiode, de tre lagene som ikke har klart det er Detroit Lions, Minnesota Vikings og Washington Redskins. 16 av de siste 18 AFC-mesterne har hatt én av tre startende quarterbacks - Tom Brady, Peyton Manning og Ben Roethlisberger - i Super Bowl. AFC har hatt 5 forskjellige quarterbacks i de siste 18 Super Bowl, mens NFC har hatt 14.

Logo

Etter sammenslåingen av AFL og NFL utformet ligaen en ny logo for AFC med elementer fra den gamle AFL-logoen, bokstaven "A" og de seks stjernene. Logoen var stort sett uendret mellom 1970 og 2009. I 2010-sesongen introduserte NFL en oppdatert AFC-logo, hvor den største endringen var at de fjernet to stjerner (de gjenværende fire representerte de fire divisjonene), og flyttet stjernene til innsiden av bokstaven, i likhet med NFC-logoen.

TV

NBC sendte dekning av AFCs kamper på søndag etter middag og i sluttspillet fra 1970 og ut 1997-sesongen. Fra 1998 til 2013 var CBS hovedkringkasteren for AFC. Siden 2014 har noen AFC-kamper blitt flyttet til Fox. Siden 1990 har noen av sluttspillkampene i AFC blitt sendt på ABC eller ESPN.